(GNS) ન્યુ દિલ્હી, ભારતનું આર્થિક પાટનગર મુંબઈ ૯૫૦ અબજ ડૉલરની મિલકત સાથે વિશ્ર્‌વના સૌથી વધુ શ્રીમંત શહેરોની યાદીમાં ૧૨મા ક્રમે છે. વિશ્ર્‌વના ટોચના ૧૫ ધનવાન શહેરમાં ન્યૂ યોર્ક પ્રથમ છે. ન્યૂ વર્લ્ડ વૅલ્થના અહેવાલ મુજબ આ યાદીમાં મુંબઈ પછી ૯૪૪ અબજ ડૉલરની કુલ મિલકત સાથે ટોરન્ટો ૧૩મું, ૯૧૨ અબજ ડૉલરની મિલકત સાથે ફ્રેન્કફર્ટ ૧૪મું અને પૅરિસ ૮૬૦ અબજ ડૉલરની મિલકત સાથે ૧૫મું છે. કુલ મિલકતમાં શહેરમાં રહેતા બધા લોકોની પ્રૉપર્ટી, રોકડ રકમ, ઇક્વિટીઝ, વ્યાપારી હિતમાંથી જવાબદારી બાદ કરીને ગણતરી કરાઇ છે. સરકારી ભંડોળને આ આંકડામાં નથી ગણવામાં આવ્યું.